cyanic-selkie/wikianc huggingface dataset:
Verkkosyöte
Syndikoinnin etuna on, että käyttäjä voi lukijaohjelman avulla seurata helposti esimerkiksi kymmenien uutissivustojen ja blogien päivityksiä, ilman että niiden päivityksiä tarvitsee erikseen käydä tutkimassa. Syötemuodot myös tukevat HTML:n käyttöä, joten niiden avulla voidaan tarjota kokonaisia artikkeleja kuvineen. Lisäksi ne mahdollistavat muidenkin mediaelementtien käytön; esimerkiksi podcasting pohjautuu juuri tähän. Sähköpostin kautta lähetettäviin automaattipäivityksiin verrattuna niillä on se etu, että käyttäjän ei tarvitse antaa sähköpostiosoitettaan, ja seuraamisen lopettaminen onnistuu ilman erillistä komentoa.
Stångebron taistelu
Stångebron taistelu oli Sigismundin ja Kaarlen valtataistelun ratkaiseva taistelu, joka käytiin 25. syyskuuta 1598 lähellä Linköpingiä Ruotsissa. Kuningas Sigismund hävisi taistelun vallantavoittelija Kaarle-herttualle ja joutui käytännössä luopumaan vallastaan Ruotsissa.
Sarvinaamat
Sarvinaamat eli sarvikuonodinosaurukset tai virheellisesti sarvikuonoliskot (Ceratopsia) on sukupuuttoon kuollut rajakalloisten (Marginocephalia) ryhmään kuuluva osalahko, johon kuului linnunlantioisia kasvinsyöjädinosauruksia. Ensimmäinen sarvinaama, Yinlong downsi, kehittyi myöhäisjurakaudella noin 160 miljoonaa vuotta sitten, ja viimeiset sarvinaamat kuolivat sukupuuttoon liitukauden joukkotuhossa 65 miljoonaa vuotta sitten. Tunnetuin sarvinaama oli Triceratops, joka myös oli Tyrannosaurus rexin ja Brontosauruksen ohella tunnetuimpia dinosauruksia. Suurin osa sarvekkaista dinosauruksista oli sarvinaamoja, joskin myös Carnotauruksella oli sarvet.
Ulkonäkö ja koko
Useilla sarvinaamoilla, erityisesti Ceratopsidae-heimon lajeilla, oli suuri luukaulus ja pitkät sarvet, joskaan kaikilla ei ollut sarvia tai luukaulusta. Suurin luukaulus oli luultavasti Titanoceratopsilla, jopa 2,6 metriä pitkä. Sarveja käytettiin lähinnä puolustautumisessa ja lajikumppanien houkuttelemisessa. Kaikilla sarvinaamoilla oli myös vahva, papukaijamainen nokka, jolla ne murskasivat paksujakin kasvien osia. Joillakin alkeellisilla sarvinaamoilla oli hännässään höyhenmäinen rakenne. Sarvinaamat liikkuivat neljällä raajalla.
Kauluri
Ceratopsodae-heimon lajien yksi tunnetuimmista piirteistä oli niiden kaulurit. Niiden käytöstä ei ole hirveää varmuutta, mutta kaulureita on saatettu käyttää puolustukseen muilta lihansyöjädinosauruksilta. Kuitenkaan kaikki lajit ei näin pystyneet tehdä pienien kaulureiden johdosta myös joillain lajeilla ei ollut kauluria.
Sarvet
Useilla Ceratopsidae-heimon lajeilla oli sarvet ja niitä oli kaksi tai kolme kappaletta. Nykyään sarvien käyttötarkoitus on selvillä sillä niitä käytettiin puolustautumiseen esimerkiksi Tyrannosaurus Rexiltä. Sarvia käytettiin myös parittelumenoissa lajikumppanien houkuttelemisessa. Myös urokset saattoivat käyttää sarviaan kamppailuissa toisiaan vastaan. Esimerkiksi Triceratopsilla oli kaksi pitkää ja suurta sarvea silmiensä yläpuolella ja yksi pieni nenäsarvi.
Stångebron taistelu
Tausta
Katolilaisen kuningas Sigismundin oleskellessa Puolassa hänen setänsä Kaarle-herttua oli vuonna 1597 kutsunut koolle Arbogan valtiopäivät, jotka olivat nimittäneet Kaarlen Ruotsin valtionhoitajaksi. Sen jälkeen Kaarle oli kukistanut Sigismundille uskolliset käskynhaltijat ja saanut valtaansa koko manner-Ruotsin. Heinäkuun lopussa 1598 Sigismund purjehti Danzigista sotajoukkojensa kanssa Ruotsiin palauttamaan valtaansa. Sigismundin ja Kaarlen armeijat olivat suunnilleen samanvahvuiset, mutta Kaarlella oli vahvempi laivasto. Aluksi kuitenkin linnoitus toisensa jälkeen antautui Sigismundin puolalaisjoukoille, hän sai nopeasti valtaansa Etelä-Ruotsin ja häntä palvellut puolalainen diplomaatti Samuel Laski onnistui valtaamaan Tukholman ilman taistelua. Pääarmeijat kohtasivat ensi kerran 8. syyskuuta Stegeborgin taistelussa, jossa vahvemmilla ollut Sigismund keskeytti taistelun rauhanneuvotteluiden käymiseksi. Joakim Scheelin komentaman laivaston tullessa Kaarlen avuksi Sigismund lopetti neuvottelut ja perääntyi Linköpingiin.
Sarvinaamat
Papukaijamainen nokka
Kaikilla sarvinaamoilla oli myös vahva, papukaijamainen nokka, jolla lajit pystyivät murskata sitkeää kasvillisuutta ravinnokseen.
Stångebron taistelu
Taistelu ja aselepo
Linköpingissä taisteluun valmistautunut Sigismundin armeija miehitti läheisen Stångejoen ylittäneet kaksi siltaa, Stora ja Lilla Stångebron. Kaarlen armeija saapui 25. syyskuuta ja kävi taisteluun. Kuten Stegeborgissa muutamaa viikkoa aiemmin, paksun sumun turvin edennyt Kaarle lupasi keskeyttää taistelun ja aloittaa neuvottelut, mihin Sigismund suostui. Kun neuvotteluihin valmistautuneet Sigismundin joukot jättivät silloille vain etuvartion, Kaarlen armeija hyökkäsikin yllättäen täydellä voimalla ja valtasi sillat sekä niitä puolustaneet tykit. Sigismundin joukot onnistuivat hetkellisesti miehittämään pienemmän sillan, Lilla Stångebron, mutta tulivat lyödyiksi yrittäessään puolustaa sitä. Taistelussa kaatui noin 2 000 sotilasta, joista monet hukkuivat jokeen.
Sarvinaamat
Laumaeläiminä
On löydetty todisteita, että Ceratopsidae-heimon lajit olivat laumaeläiminä sillä monien samojen lajien luita on löydetty samoista paikoista. Uskotaan, jos lauma oli uhkana niin lajit olisivat suojanneet nuorempia ja vanhempia saman lajin dinosauruksia kiertäytymällä ympärille.
Stångebron taistelu
Taistelu ja aselepo
Taistelun hävinnyt Sigismund joutui pyytämään aselepoa. Kaarlen ehtona aselevolle oli Sigismundia tukeneiden valtaneuvosten luovuttaminen hänelle, mihin Sigismundin oli suostuttava. Taistelupäivän iltana hän luovutti vangeiksi Erik Sparren, Ture Bielken, Göran Possen sekä Gustav ja Sten Banérin. Aseleposopimus allekirjoitettiin Linköpingissä 28. syyskuuta 1598. Sopimus antoi Sigismundin pitää nimellisen Ruotsin kuninkuuden sillä ehdolla, että hän lähettäisi sotajoukkonsa pois, noudattaisi hallitsijanvakuutustaan (ei toteuttaisi vastauskonpuhdistusta Ruotsissa) ja matkustaisi Tukholmaan. Todellinen valta olisi jäänyt Kaarlelle.
Sarvinaamat
Luokittelu
pienoiskuva|[[Ceratopsidae-heimon dinosauruslajit olivat kehittyneimpiä ja viimeisiä sarvinaamoja.|257x257px]] Sarvinaamojen lähimpiä sukulaisia ovat Pachycephalosauria-osalahkon lajit, paksupääliskot. Molemmat kuuluvat Marginocephalia-ryhmään. Ensimmäiset sarvinaamat kehittyivät myöhäisjurakaudella, mutta alkoivat kehittyä monimuotoisemmiksi vasta myöhäisliitukaudella. Ensimmäinen sarvekas sarvinaama saattoi olla Zuniceratops. Sarvinaamat jaetaan useisiin osaryhmiin:
Fylogenia
Kladogrammi:
Stångebron taistelu
Taistelu ja aselepo
Myöhemmin Sigismund kuitenkin muutti mielensä, ja Tukholmaan menemisen sijasta hän livahti lokakuussa takaisin Puolaan jättäen Ruotsin Kaarlen käsiin. Ruotsissa Sigismundille uskollisten joukkojen haltuun jäi ainoastaan Kalmarin linna, joka antautui maaliskuussa 1599. Sota jatkui vielä pitkään Suomessa ja Virossa, jotka Kaarle-herttua lopulta myös valloitti. Stångebron taistelu käytännössä päätti viimeisen Ruotsin omalla maaperällä käydyn sisällissodan.
Javier Arizmendi
Ángel Javier Arizmendi de Lucas (s. 3. maaliskuuta 1984 Madrid, Madridin maakunta, Espanja) on espanjalainen jalkapalloilija. Hän edusti Espanjan korkeimmalla sarjatasolla Primera Divisiónissa useita eri seuroja ja voitti Espanjan cupin Valencian joukkueessa vuonna 2008. Hän oli pelipaikaltaan hyökkääjä.
Seurajoukkueura
Arizmendi on Atlético Madridin kasvatti ja debytoi seuran edustusjoukkueessa 15. helmikuuta 2004 Barcelonaa vastaan. Kauden 2004–2005 hän pelasi lainassa Racing Santanderissa. Kaudeksi 2005–2006 Arizmendi palasi takaisin Atléticoon, mutta pelasi vain yhden ottelun, ja tammikuussa 2006 hänet myytiin Deportivo La Coruñaan. Kauden 2007–2008 alla Arizmendi siirtyi viisivuotisella sopimuksella Valenciaan.
12. elokuuta 2008 Arizmendi siirtyi 4 miljoonan euron siirtosummalla Real Zaragozaan kuusivuotisella sopimuksella. Hän kuului ensimmäisellä kaudellaan joukkueen runkopelaajiin ja viimeisteli 38 ottelussa yhdeksän maalia.
30. kesäkuuta 2010 Arizmendi teki kuusivuotisen sopimuksen madridilaisseura Getafen kanssa. Kaudeksi 2011–2012 hänet lainattiin sveitsiläiseen Neuchâtel Xamaxiin, jota valmensi hänelle jo Deportivosta tuttu Joaquín Caparrós. Arizmendi palasi Getafeen kuitenkin jo tammikuussa 2012 sveitsiläisseuran ajauduttua talousvaikeuksiin ja lopulta konkurssiin.
Maajoukkueura
Arizmendi oli mukana vuoden 2003 nuorten maailmanmestaruuskilpailuissa ja ratkaisi Kanadaa vastaan pelatun puolivälieräottelun Espanjan hyväksi jatkoaikamaalillaan tultuaan vaihdosta kentälle 10 minuuttia aiemmin. Ensiesiintymisensä Espanjan A-maajoukkueessa Arizmendi teki harjoitusottelussa Englantia vastaan 7. helmikuuta 2007.
Stångebron taistelu
Muuta
Sigismundia tukenut Suomen käskynhaltija Arvid Stålarm kokosi Suomesta ja Virosta armeijan, joka nousi maihin Tukholman pohjoispuolella Gröneborgissa 25. heinäkuuta 1598. Stålarm kuitenkin lähti takaisin Suomeen vain muutaman päivän kuluttua, kun Sigismundin armeija ei vielä ollut saapunut Ruotsiin ja Kaarle valmistautui karkottamaan suomalaiset. Vangittuaan Kaarlea Suomessa tukeneen Hannu Hannunpojan Stålarm lähti uudelleen Ruotsiin syyskuussa 1598, mutta ei ehtinyt saapumaan ajoissa. Sigismundin avuksi tuli Suomesta vain Akseli Kurjen komentama merkityksettömän pieni sotajoukko. Suomalaiset historioitsijat ovat myöhemmin pohtineet, olisiko Stålarmin apujoukkojen mukanaolo voinut kääntää Stångebron taistelun Sigismundin voitoksi.
Stångebron taistelupaikalla on nykyään kaksi muistomerkkiä, jotka on pystytetty vuosina 1898 ja 1998.
Space Quest IV
Space Quest IV: Roger Wilco and the Time Rippers on vuonna 1991 peliyhtiö Sierra On-Linen julkaisema graafinen seikkailupeli. Peli julkaistiin levykeillä 4. maaliskuuta 1991 ja CD-ROM-versio julkaistiin joulukuussa 1992, missä oli täysi tuki äänipuheelle. Pelissä on 256 väriä ja täysin hiiriohjattu käyttöliittymä. Peli oli ensimmäisiä pelejä joissa käytettiin liikkeenkaappausanimaatiota. Tuotantokustannukset olivat yli miljoona Yhdysvaltain dollaria ja peliä myytiin enemmän kuin kolmea ensimmäistä pelijaksoa yhteensä. Atari ST -versiota mainostettiin Sierra On-Linen lehdessä, Sierra News Magazinessa, mutta se keskeytettiin myöhemmin.
Juoni
Roger, pelin päähenkilö, joutuu aikamatkalle jossa matkustaa sekä menneisiin että tuleviin Space Quest -peleihin. Hologrammi uudestisyntyneestä Sludge Vohaul ista tulevaisuuteen sijoittuvasta jaksosta Space Quest XII: Vohaul's Revenge II jahtaa Rogeria läpi aikojen tavoitteenaan hänen lopullinen tappamisensa. Roger vierailee peleissä Space Quest X: Latex Babes of Estros (jonka nimi on väännös Infocom in pelistä Leather Goddesses of Phobos) ja Space Quest I, missä on ensimmäisen pelisarjan grafiikka ja musiikki ja häntä uhkailevat monokromaattiset moottoripyöräilijät jotka pitävät Rogerin 256 väriä pröystäilevänä. Mitkään näistä pelitapahtumista eivät tapahdu pelissä Space Quest IV. Todellisuudessa ainoa "oikea" Space Quest IV nähdään pelin johdannossa.
320x320px
Riitta Suominen
Riitta Marja Kristiina Suominen (o.s. Suhonen, 5. marraskuuta 1946 – 16. lokakuuta 2015) oli kokoomuslainen Helsingin kaupunginvaltuutettu ja kokoomusvaikuttaja Ilkka Suomisen puoliso.
Suominen toimi Helsingin kaupunginvaltuustossa neljä kautta 1989–2004. Hänen näkyvin tavoitteensa oli vanhusten elinolojen kohentaminen. Suominen edusti Kokoomusta myös Helsingin koululautakunnassa 1989-1992, kaupunginhallituksessa 1993–1996, sosiaalilautakunnassa 1997–2000 ja kulttuuri- ja kirjastolautakunnassa 2001–2004.
Suominen oli Suomen Taitoluisteluliiton puheenjohtaja vuosina 1997–1998. Hän oli myös Gastronomien seuran puheenjohtaja.
Space Quest IV
Juoni
Tietämättömänä tulevasta, Rogerille avataan aika-avaruusaukko johon hänen käsketään hyppäämään, jotta hänen henkensä säilyisi. Aikamatkan jälkeen Roger päätyy sodanjälkeiselle planeetta Xenonille ja ihmettelee minne on joutunut. Planeettaa hallitsee supertietokone ja viimeiset hengissä olevat ihmiset on muutettu supertietokonetta palveleviksi kyborgeiksi. Hengissä pysyäkseen on Rogerin vältettävä kyborgeja. tyhjä|pienoiskuva|320x320px|Space Quest 4 aloitusnäkymä
Planeetta Xenonilla Roger pyydystää paristokäyttöisen jäniksen ja löytää muitakin myöhemmin tarpeellisia esineitä. Viemäriverkon kautta hän onnistuu livahtamaan poliisien ilma-alukseen ja sitten hän pääsee pakenemaan planeetalta aikakoneella Estros-planeetalle. Estroksella Roger jää bikinityttöjen kiinniottamaksi, mutta hänet vapautetaan tuhottuaan iljettävän bikinityttöjä vainoavan vesipedon. Planeetalta bikinitytöt ja Roger lentävät avaruusasemalle.
Avaruusasemalla Roger pestautuu hampurilaispaikkaan tekemään hampurilaisia, ostaa pelissä myöhemmin tarvittavia tarvikkeita ja joutuu väistämään hänen perässään olevia poliiseja. Avaruusasemalta hän pääsee matkaamaan aikakoneella mm. Space Quest 1 ja Space Quest 3 peleihin, vaikkakaan Space Quest 3 -pelissä hänen ei kannata astua ulos aikakoneesta. Myöhemmin Roger onnistuu palaamaan takaisin sodasta kärsineelle planeetta Xenonille. Xenonilla on Rogerin aikuinen poika, josta hän ei vielä ole tietoinen ja Sludge Vohaul onnistuu siirtämään oman sielunsa tämän ruumiseen. Pelin loppuvaiheissa Rogerin on pelastettava poikansa ja tuhottava Sludge Vohaulin henki.
Pelaaminen
Aikaisempiin peleihin verrattuna, Space Quest IV käyttää hiiriohjattua käyttöliittymää ja kuvakkeita eri toiminnoille. Kuvakkeita ovat silmä, puhuva pää, kävelevä henkilö, käsi, suu ja nenä. Kahta viimeistä kuvaketta ei varsinaisesti tarvitse pelissä.
Ms. Astro Chicken
Ms. Astro Chicken: Flight of the Pullet on videopeli joka on liitetty Latex Babes of Estros -jaksoon pelissä. Se on jatko-osa pelille Astro Chicken, joka löytyi Space Quest III -pelistä. Pelin nimi on parodia Ms. Pac Man -pelistä.
Pelissä ohjataan lentävää kanaa jonka vihollisia ovat mm. lentävät oravat ja tuulimyllyt. Munien pudottaminen vihollisten päälle pysäyttää viholliset ja nostaa pelaajan pisteitä. Kun peliä on pelattu jonkin aikaa, räjähtää pelikone, mutta sillä ei ole vaikutusta pelin kulkuun.
Pääsiäismunat
Yhteen pääsiäismunaan pääsee pelissä aikakoneen avulla kun näpyttelee aikakoneen näppäimistössä ylimmän rivin nappeja vasemmalta oikealle. Tämä siirtää Rogerin tuliperäiselle planeetalle nimeltä Ortega pelistä Space Quest III. Tällä kertaa Rogerilla ei valitettavasti ole käytössään ilmastoituja alusvaatteita ja jos hän astuu ulos aikakoneesta, sulaa hän planeetan pinnalle.
Kopiosuojaus
Alun perin aikakoneen koodit löytyivät ainoastaan pelin mukana tulleesta manuaalista, mutta myöhemmin koodit lisättiin itse peliin.
Demon Seed
Demon Seed voi tarkoittaa seuraavia asioita:
Ola Zweygbergk
Ola Georg Ludvig Von Zweygbergk (19. marraskuuta 1912 – 30. elokuuta 2004) oli suomenruotsalainen kirjankustantaja ja pilapiirtäjä.
Zweygbergk piirsi poliittisia pilakuvia 1930-luvun puolivälistä lähtien nimimerkillä Cato. Kohteina olivat tuon ajan mahtimiehet, kuten Stalin, Hitler ja Mussolini. Sodassa Zweygbergk sai vakavan vamman vasempaan käteensä, mutta oikeakätisen piirtäjän ura saattoi jatkua sotien jälkeenkin varsinaisen leipätyön, kirjankustannuksen ohella. Tuotteliainta kautta oli 1950-luku, jolloin Zweygbergkin kuvia julkaisivat oikeistolainen Appell, Hufvudstadsbladet ja Suomen Työnantajain Keskusliiton äänenkannattaja Teollisuuslehti.
Daybreakers
Daybreakers on vuonna 2009 ensi-iltansa saanut vampyyritrilleri, jonka ovat käsikirjoittaneet ja ohjanneet Michael ja Peter Spierig. Elokuvan keskeisissä rooleissa nähdään Ethan Hawke, Willem Dafoe ja Sam Neill.
Luettelo seksuaalisista suuntautumisista
Tämä on luettelo ihmisen seksuaalisista suuntautumisista.
Biologiseen sukupuoleen perustuvat seksuaaliset suuntautumiset:
Sukupuoli-identiteetteihin perustuvia seksuaalisia suuntautumisia:
Muita:
Vesa Kallio (hiihtäjä)
Vesa Kallio (s. 29. kesäkuuta 1990) on suomalainen maastohiihtäjä. Hän edustaa Imatran Urheilijoita. Aikaisemmin hän on edustanut Valkeakosken Hakaa.
Kallio hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 81:s. Hänen paras saavutuksensa maailmancupissa on 68. sija 15 kilometrin vapaan hiihtotavan kilpailussa Lahdessa 2. maaliskuuta 2014.
Skandinavia Cupissa Kallio on ollut parhaimmillaan 22:s 15 kilometrin vapaan hiihtotavan kilpailussa Madonassa 20. helmikuuta 2014.
Kallio kilpaili alle 23-vuotiaiden MM-kilpailuissa Otepäässä 2011 ollen 44:s 15 kilometrin vapaan hiihtotavan kilpailussa.
SM-kilpailuissa Kallion paras henkilökohtainen sijoitus on kymmenes 15 kilometrin vapaan hiihtotavan kilpailussa Jämillä 2015. Hän saavutti yhdessä Juha-Matti Mikkolaisen kanssa SM-pronssia Valkeakosken Hakan joukkueessa sprinttiviestissä Vantaalla 2014.
Orient Thai Airlines
thumb|Orient Thai Airlinesin entinen [[Boeing 747|Boeing 747-300.]]
Orient Thai Airlines oli thaimaalainen lentoyhtiö, jonka toimipaikka oli Bangkok. Yhtiö lensi ulkomaan ja kotimaan tilaus- ja reittilentoja kotikenttänään Suvarnabhumin kansainvälinen lentoasema. Orient Thailla oli kokonaan omistuksessaan halpalentoyhtiö One-Two-Go, jonka lisäksi sillä on 49 prosentin osuus Kampuchea Airlines -lentoyhtiöstä. Yhtiö perustettiin vuonna 2000. Yhtiön logossa on punainen lentävä lokki. Yhtiö lopetti toimintansa vuonna 2018 finanssiongelmien vuoksi.
Laivasto
Yhtiön laivasto vuonna 2016.
Kohteet
Orient Thai lensi neljään ulkomaankohteeseen.
Z25
Valmistus
Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 15. helmikuuta 1939. Alus laskettiin vesille 16. maaliskuuta 1940 ja valmistui vielä saman vuoden lopulla 30. marraskuuta.
Palvelus
Liittoutuneet valtasivat aluksen 6. toukokuuta 1945.
Manchesterinterrieri
Manchesterinterrieri (Manchester Terrier) on FCI:n ryhmään 3 (terrierit) kuuluva koirarotu. Rotu on Suomessa vielä suhteellisen harvinainen. Vuonna 2006 rekisteröitiin 23 manchesterinterrieriä, joista kaksi oli maahantuotuja.
Ulkonäkö
Manchesterinterrieri on tiivisrakenteinen ja voimakas. Urosten säkäkorkeus on 40–41 cm ja narttujen 38 cm. Manchesterinterrierin turkki on sileä ja lyhyt ja väriltään musta mahonginpunaisin merkein (black & tan). Korvat ovat taittuneet eteenpäin.
Luonne ja käyttäytyminen
Manchesterinterrieri on hyvin valpas, eloisa, energinen ja lihaksikas koira, joka nauttii liikunnasta ja yhdessä harrastamisesta, niinpä se sopiikin moniin harrastuksiin, muiden muassa agilityyn ja tokoon. Mansseilla on hyvin seurallinen luonne, ne viihtyvät omistajansa kanssa sekä harrastuksissa että sylissä katsomassa vaikka TV:tä. Se on myös temperamenttinen ja omapäinen, mutta uskollinen omistajalleen.
Alkuperä
Rotu on kotoisin Englannista ja sen alkuperä on muinainen. Ensimmäiset kirjalliset merkinnät rodusta ovat 1400-luvulta. Rotua on käytetty rottien ja kanien metsästykseen. Kantarotu mustaruskea englanninterrieri risteytettiin whippetin kanssa, josta tuloksena oli nykyinen, edeltäjäänsä elegantimpi ja virtaviivaisempi rotu.
Virallinen rotumääritelmä on vuodelta 1924, jolloin myös nimi manchesterinterrieri otettiin käyttöön. Rotu oli erityisen suosittu Manchesterissä ja sen lähiympäristössä. Toisen maailmansodan aikana manchesterinterrieriä, kuten monia muitakin rotuja, uhkasi sukupuutto. Kanta saatiin kuitenkin elvytettyä yhdysvaltalaisten tuontikoirien avulla.
Suomessa on tiettävästi ollut manchesterinterriereitä 1900-luvun alussa, mutta vasta 1980-luvulla rotu vakiinnutti asemansa. Suomen Manchesterinterrierit ry perustettiin vuonna 1992.
Hoito
Manchesterinterrierin lyhyen sileän turkin hoidoksi riittää irtokarvojen pyyhkäisy silloin tällöin. Rotu on energinen ja tarvitsee pienestä koostaan huolimatta melko runsaasti liikuntaa.
Terveys
Manchesterinterrieri on todella terve rotu. Suomessa manchesterinterriereillä ei tiettävästi ole yhtään perinnöllisiä sairauksia. Jalostuksen yhtenä päämääränä on ehkäistä veren hyytymistä häiritsevää von Willebrandin tautia.
Harrastus
Manchesterinterrierit ovat nopeita oppimaan ja sen kanssa voi harrastaa koiranäyttelyitä ja se sopii hyvin myös agilityyn. Myös tokoa harrastetaan jonkin verran. Hyvän hajuaistin omaavat yksilöt ovat myös harrastaneet jälkeä, joka sopii hyvin rotta- ja jäniskoiraksi jalostetulle manchesterinterrierille.
Budapestin piiritys
Budapestin piiritys oli toisen maailmansodan loppuvaiheissa tapahtunut piiritys. Se alkoi 26. joulukuuta 1944, kun puna-armeijan ja Romanian maavoimien joukot piirittivät Budapestin, jota puolustivat unkarilaiset ja saksalaiset joukot. Taistelut kaupungista kestivät useita viikkoja ja aiheuttivat huomattavia tuhoja. Myös tuhannet siviilit saivat surmansa taistelujen aikana. Viimeiset taistelut päättyivät 13. helmikuuta 1945.
Tausta
thumb|vasen|Itärintaman kehittyminen elokuusta 1943 joulukuuhun 1944. thumb|vasen|Nuoliristi-puolueen joukkoja lokakuussa 1944. Liittoutuneet olivat kesäkuusta 1944 lähtien vallanneet alueita Etelä-Ukrainasta ja edenneet tasaisesti läpi Romanian ja Transylvanian. Taistelut pysähtyivät syyskuun puolivälissä itäisessä Unkarissa lähelle Debrecenin kaupunkia. Suuria tappioita kärsineet saksalaiset joutuivat pian kuitenkin perääntymään ja neuvostojoukot jatkoivat etenemistään kohti Budapestia. Samalla etelästä tuli Fjodor Tolbuhinin johtamia joukkoja suuntanaan myös Budapest.
Nuoliristi-puolueen Unkarin diktaattoriksi noussut Ferenc Szálasi halusi vetäytyä Budapestista ja julistaa kaupungin avoimeksi kaupungiksi. Hän pelkäsi etenkin paikallisten kääntymistä hallintoaan vastaan. Saman huolen jakoi kenraalieversti Hans Friessner, joka oli kutsunut avukseen vastavallankumouksen asiantuntijan SS-Obergruppenfüher Karl Pfeffer-Wildenbruchin. Hitler ei kuitenkaan suostunut hylkäämään Unkarin pääkaupunkia, vaan sitä oli puolustettava viimeiseen asti. Hitlerin kantaan yhtyi myös erikoislähettiläs Edmund Veesenmayer. Samaan tapaan Hitler torjui Friessnerin suunnitelman vetäytymisestä Tonavan itäpuolen Pestistä helpommin puolustettavaan Budaan. Sen sijaan Friessnerin tilalle nimitettiin panssarikenraali Hermann Balck.
Rodion Malinovskin johtamat joukot aloittivat marraskuun alussa Kecskemétin läheltä hyökkäyksen kohti Budapestia. Viikossa neuvostoarmeija eteni yli sata kilometriä Budapestin itäisiin esikaupunkialueille. Joukot saavuttivat pian Tonavan sekä Budapestin pohjois- että eteläpuolella. Tilanne kuitenkin tasaantui, sillä kaupunkiin oli saapunut uusia saksalaisia puolustamaan sitä. Tolbuhinin johtama 3. Ukrainan rintama hyökkäsi Tonavalta kohti Balatonjärveä ja valtasi 23. joulukuuta tärkeän Székesfehérvárin kaupungin. Tämä takasi rintaman vasemman sivuston, ja Tolbuhin pystyi johdattamaan joukkonsa kohti pohjoista. Ne saapuivat Budapestin pohjoispuolelle Esztergomin kaupunkiin 26. joulukuuta ja kohtasivat toiset venäläisjoukot. Budapest oli saarrettu.
Tilanne saartorenkaan sisällä
thumb|Saksalainen [[Tiger II.]] Budapestin saartorenkaan sisälle oli jäänyt 79 000 saksalaista ja unkarilaista sotilasta. Saksalaisiin sotilasyksiköihin Budassa ja Pestissä kuuluivat esimerkiksi 8. SS-ratsuväkidivisioona Florian Geyer, 22. SS-ratsuväkidivisioona Maria Theresa, panssarijalkaväkidivisioona Feldherrnhalle, 13. panssaridivisioona, 500. rangaistuspataljoona ja jäännöksiä useista muista yksiköistä. Unkarilaisia oli kaupungin puolustajista noin puolet. Kaupungin asukkaista oli myös koottu improvisoituja yksiköitä, joille jaettiin panssarinyrkkien lisäksi vain vähän aseistusta. Yksiköihin kuului niin vapaaehtoisia kuin pakko-otettujakin. Nuoliristi-puolueen fanaattisiin puolisotilaallisiin joukkoihin kuului noin 2 000 miestä. Joitakin Unkarin vakinaisen armeijan upseereita ja sotilaita loikkasi Neuvostoliiton puolelle, jossa heistä koottiin komppanioita.
Budapestissa siviilit eivät olleet aluksi tajunneet tilanteen kehittymistä, ja siviilielämä oli jatkunut pitkään tavalliseen tapaan. Saartorenkaan sisään heitä jäi noin 800 000. Kun taistelut alkoivat Pestin esikaupunkialueella, tuhannet siviilit lähtivät pakoon ja joutuivat ristituleen. Siviileille ei oltu myöskään varattu lainkaan elintarvikkeita. Sekä vedenjakelu että kaasu- ja sähköverkko lakkasivat toimimasta. Kaupungin siviilien joukossa oli myös noin 50 000 tähän mennessä elossa selvinnyttä juutalaista. Nyt he joutuivat kuitenkin nuoliristi-puolueen jäsenien hyökkäysten kohteeksi, vaikkakin Pfeffer-Wildenbruch oli kieltänyt saksalaisia joukkojaan osallistumasta surmatöihin. Budapestin Ruotsin lähetystö ja Raoul Wallenberg pyrkivät suojelemaan juutalaisia. Nuoliristin suunnitellessa hyökkäystä Pestin gettoon Wallenberg tiedotti Unkarin saksalaiskomentajalle Gerhard Schmidhuberille, että jos hyökkäystä ei estettäisi Schmidhuberia pidettäisiin henkilökohtaisesti vastuussa. Wehrmacht estikin hyökkäykset gettoon, kunnes neuvostojoukot valtasivat sen muutaman päivän päästä.
Taistelut Pestissä
thumb|vasen|Puna-armeijan sotilaita Budapestissa 2. tammikuuta 1945. Neuvostojoukkojen annettua hylätyn antautumiskehotuksen Malinovski aloitti neuvostojoukkojen offensiivin 30. joulukuuta. Hyökkäys alkoi kolme päivää kestäneen tykistökeskityksen ja ilmahyökkäysten jälkeen. Ylivoimaiset hyökkääjät työnsivät puolustajien rintamaa kohti Tonavaa. Puolustajien ammukset ja muut tarvikkeet kävivät vähiin, ja ilmasta laskuvarjoilla pudotetut tarvikkeet laskeutuivat usein vihollisen puolelle. Siviileillä oli tapana ryöstää elintarvikkeita sisältäneet pudotukset, vaikka rangaistus tästä oli pikateloitus.
Hyökkäyksen edetessä Malinovski lähetti muualle tähän asti taisteluihin osallistuneen romanialaisen 7. armeijakunnan. Budapestin valtaamisesta haluttiin tehdä puhtaasti neuvostoliittolainen ponnistus. Lopullinen hyökkäys Pestissä kohti Tonavaa alkoi 17. tammikuuta. Monet kaupungin rakennukset olivat syttyneet tuleen, ja unkarilaiset sotilaat kieltäytyivät siirtymästä Budaan piiloutuen sen sijaan vielä tulelta säästyneisiin rakennuksiin tarkoituksenaan antautua. Osa joukoista vetäytyi Pestistä Tonavan yli osittain tuhoutuneiden Ketjusillan ja Elisabetin sillan kautta. Vetäytymisen kaaosta pahensivat siviilit ja Neuvostoliiton ilmavoimien maataistelukoneiden rynnäköt. Vetäytymisensä jälkeen saksalaiset räjäyttivät joen ylittäneet sillat.
Taistelut Budassa
Vastarinta alkoi lakata iltapäivällä 11. helmikuuta. Osa puolustajista alkoi käyttää valkoisia lippuja, ja joissain tapauksissa unkarilaiset joukot riisuivat saksalaisia yksikköjä aseista. Pfeffer-Wildenbruch päätti yöllä ryhtyä määräysten vastaisesti murtautumisyritykseen mukanaan saksalaisdivisioonien rippeitä. Puna-armeija oli osannut odottaa murtautumisyritystä, ja myös sen reitti arvattiin oikein. Tuloksena oli verilöyly. Yritykseen osallistui 28 000 sotilasta, mutta heistä vain 700 saavutti saksalaisten linjat. Tuhannet olivat saavuttaneet kukkulat pohjoisessa, mutta valtaosa heistä vangittiin. Vangiksi otetuista unkarilaiset säästettiin, mutta saksalaiset ammuttiin. Viimeiset taistelut kaupungissa päättyivät 13. helmikuuta.
Seuraukset
Taistelut vaurioittivat Budapestia pahoin. Kaikki sillat ja monet historiallisista rakennuksista olivat raunioina. Seitsemän rakennusta kymmenestä oli pahasti vaurioitunut. Kaupungissa kuoli 38 000 siviiliä, ja heistä 13 000 suoraan taisteluiden takia ja 25 000 sairauksiin ja aliravitsemukseen. Budapestin puolustajilta kaatui noin 48 000 sotilasta ja noin 63 000 jäi sotavangiksi. Hyökkääjiltä kaatui noin 70 000 sotilasta ja noin 202 000 haavoittui.
Kaupungin valtauksen jälkeen lähes kaikki miespuoliset siviilit koottiin pakkotöitä varten. NKVD ja SMERŠ pidätyttivät vakoojina pidettyjä, ja epäilyihin riitti mikä tahansa yhteys ulkomaille. Ruotsalainen Raoul Wallenberg oli yksi pidetetyistä. Hän oli ollut pidätettäessään 19. tammikuuta unkarilaisen oikeuspatologi Ferenc Orsósin seurassa. Orsós oli ollut mukana seuraamassa Katynin joukkomurhan kaivauksia, ja Wallenberg oli saattanut olla selvillä tämän tekemästä raportista. Wallenbergillä on saattanut olla myös yhteyksiä länsimaisiin tiedustelupalveluihin. Wallenberg teloitettiin vuonna 1947.
Puna-armeijan osastot ryöstivät Budapestissa esimerkiksi taidekokoelmia ja jopa ulkovaltojen lähetystöjä. Samaan tapaan ryöstöjen kohteeksi joutuivat paikalliset siviilit. Monet naiset ja tytöt raiskattiin.
Saksan 6. panssariarmeija oli siirretty Ardenneilta Unkariin Budapestin vapauttamiseksi, mutta se saapui paikalle liian myöhään. Tästä huolimatta 13. helmikuuta toteutettiin vastahyökkäys nimellä operaatio Kevään herääminen. Tarkoitus oli suojella Unkarin öljylähteitä. Hyökkäys epäonnistui, ja Hitlerin kuultua SS-divisioonien vetäytyneen ilman lupaa niiltä riistettiin hihamerkit. Viimeiset saksalaissotilaat poistuivat Unkarin alueelta 4. huhtikuuta.
Peter Ofori-Quaye
Peter Ofori-Quaye (s. 21. maaliskuuta 1980 Accra) on ghanalainen jalkapalloilija, pelipaikaltaan hyökkääjä. Hän pelasi merkittävän osan urastaan Kreikassa ja edusti Ghanan maajoukkuetta vuosina 1998–2007.
Ofori-Quaye siirtyi vuonna 1995 kotimaastaan kreikkalaisseura Kalamataan ja kaksi vuotta myöhemmin Olympiakosiin. Hän teki lokakuussa 1997 Mestarien liigassa maalin norjalaisseura Rosenborgia vastaan 17 vuoden ja 195 päivän ikäisenä ja oli joulukuuhun 2019 saakka Mestarien liigan nuorin maalintekijä. Kaikkiaan hän pelasi Mestarien liigassa Olympiakosia edustaen 30 ottelua ja teki niissä kolme maalia.
Ofori-Quaye pelasi välillä Ghanassa Liberty Professionalsin joukkueessa mutta palasi vuoden 2006 alussa Kreikkaan ja edusti 1,5 kautta OFI Kreetaa. Kaikkiaan hän pelasi kymmenen kauden aikana Kreikan Superliigassa 159 ottelua ja teki niissä 40 maalia. Kauden 2007–2008 hän pelasi Israelissa Hapoel Kiryat Shmonan joukkueessa ja kauden 2008–2009 Kyproksella AEL Limassolin joukkueessa. Uransa viimeiset vuodet hän pelasi kotimaassaan.
Ofori-Quaye pelasi Ghanan maajoukkueessa 18 ottelua ja teki niissä kaksi maalia, helmikuussa 1999 Eritreaa ja lokakuussa 2002 Lesothoa vastaan. Hän pelasi vuosien 1998 ja 2000 Afrikan-mestaruuskilpailuissa.
Kaksplus
Kaksplus on Otavamedian julkaisema 12 kertaa vuodessa ilmestyvä aikakauslehti, jonka sisältö käsittelee äitiyteen ja perheen arkeen liittyviä asioita. Lehden päätoimittaja on Annina Pennonen.
Lehteen liittyvää Kaks' Plus -nimistä palveluohjelmaa esitettiin televisiossa MTV3-kanavalla vuosina 1999 ja 2000.
Blot-Sven
Blot-Sven ('uhri-Sven') oli 1200-luvulta peräisin olevan kuningasluettelon mukaan Ruotsin kuningas 1080-luvun puolivälissä. Hervörin saagan mukaan hän oli kuningas Inge vanhemman lanko.
Noin vuonna 1084 kristinuskon omaksunut Inge yritti lakkauttaa perinteiset Upsalassa toimitetut veriuhrit aasoille. Vaikka ruotsalaiset olivat tähän aikaan jo pääasiassa kristittyjä, he eivät hyväksyneet ikivanhasta perinteestä luopumista. Inge syrjäytettiin valtaistuimelta, ja uhraamaan valmis Sven nousi kuninkaaksi.
Noin vuonna 1087 Inge saapui sotajoukkoineen Upsalaan, surmasi Svenin ja nousi uudelleen kuninkaaksi.
Pehr Henrik Ling on kirjoittanut kuninkaasta näytelmän Blot-Sven (1924).
Gliese 581 c
Gliese 581 c on eksoplaneetta, joka kiertää punaista kääpiötähteä Gliese 581:tä mahdollisesti elinkelpoisella vyöhykkeellä, noin 10 miljoonan kilometrin etäisyydellä tähdestä. Eksoplaneetan massa on noin viisi Maan massaa, mikä tekee siitä supermaan. Planeetan halkaisija on 1,5 kertaa suurempi kuin Maan eli vajaat 20 000 kilometriä. Gliese 581 sijaitsee 20,4 valovuoden päässä Maasta Vaa'an tähdistön suunnassa. Se on 87. lähin tähti Auringosta. Stéphane Udryn johtama tutkijaryhmä julkaisi tiedon planeetan löytymisestä 24. huhtikuuta 2007. Gliece 581 c on toinen aurinkokunnasta löydetty planeetta, ja järjestyksessä kolmas. Se oli pienin aurinkokunnan planeetta, mutta 21. huhtikuuta 2009 löydettiin Gliese 581 e, vielä pienempi planeetta. Gliese 581 e:stä tuli pienin tunnettu eksoplaneetta.
Gliese 581 c ajateltiin jonkin aikaa eksoplaneetoista eniten Maan kaltaiseksi, mikä on herättänyt paljon kiinnostusta planeettaa kohtaan. Planeetan lämpötila on sopiva nestemäisen veden ylläpitämiseen, ja teoriassa planeetta voisi ylläpitää samanlaista elämää kuin Maassa on. Kuitenkin jotkut planeetan ilmakehään pohjautuvat teoriat esittävät, että aurinkokunnan neljäs planeetta, Gliese 581 g, olisi parempi ehdokas elämän ylläpitämiselle. Tähtitieteellisesti Gliese 581 on melko lähellä Maata, 20,3 valovuoden päässä.
Löytäminen
Gliese 581 c:n löytänyt ryhmä kirjoitti raportin löydöstään 27. huhtikuuta 2007 ja julkaisi raportin Astronomy and Astrophysics -lehden kesäkuun 2007 numerossa. Lehdessä kerrottiin myös toisen planeetan samassa aurinkokunnassa, Gliese 581 d:n, jonka massa on ainakin 7,7 Maan massaa, löytämisestä. Uudemmat tutkimukset kuitenkin arvioivat planeetan massaksi 5,6 Maan massaa.
Nokia E52
Puhelimessa on sisäänrakennettu GPS-vastaanotin ja Nokian Maps-karttasovellus. Musiikkisoitin tukee tiedostomuotoja MP3/WMA/WAV/RA/AAC/M4A, videotiedostoista on tuettuna WMV/RV/MP4/3GP. Puhelimen myyntipakkauksessa on yhden GB:n microSD-muistikortti, laite tukee enintään 16 GB muistikortteja. Akku on 1500 mAh litiumion-polymeeri.
Gliese 581 c
Kiintotähti
Tutkijat ovat laskeneet, että Gliese 581:tä kiertää ainakin neljä planeettaa. 30. marraskuuta 2005 löydetty Gliese 581 b:n massa on noin 17 Maan massaa. Samaan aikaan Gliese 581 c:n kanssa löydetyn Gliese 581 d:n massa taas on noin kahdeksan Maan massaa. Gliese 581 c kiertää Gliese 581:tä näistä neljästä planeetasta toiseksi uloimpana. Neljäs vahvistettu planeetta on tähdestä katsottuna sisimmällä kiertoradalla oleva Gliese 581 e. Vuonna 2010 julkaistun tutkimuksen mukaan planeettoja saattaisi olla kuusi, mutta kahden viimeisimpänä julkistetun planeetan, Gliese 581 g:n ja Gliese 581 f:n, olemassaoloa ei ole vahvistettu.
Säde
thumb|250px|Gliese 581 c:n kokovertailua. Vasemmalta oikealle: [[Maa, Gliese 581 c, Neptunus.]] thumb|250px|Gliese 581:ta kiertävien planeettojen kiertoradat Gliese 581 c:tä on tutkittu vasta hyvin vähän, eikä sen säteestä olla yksimielisiä. Spektroskooppisten mittausten mukaan saatiin selville vain planeetan massan alaraja, mikä ei vielä kerro paljoakaan planeetan säteestä. Oletuksia kuitenkin voidaan tehdä, jos minimimassa (5,6 Maan massaa) on lähellä planeetan oikeaa massaa, mikä on melko varmaa.
Olettaen, että minimimassa on oikea massa, säde voidaan laskea erilaisilla tavoilla. Esimerkiksi, jos Gliese 581 c on kivinen planeetta jolla on suuri rautaydin, se olisi Urdyn ryhmän mukaan noin 50% Maata suurempi. Tällöin painovoima planeetan pinnalla olisi noin 2,24 kertaa voimakkaampi kuin Maan pinnalla. Jos Gliese 581 c onkin vetinen tai jäinen planeetta, sen säde olisi vähemmän kuin 2 kertaa maan säde, vaikka sillä olisikin todella suuri ulkoinen vesikehä. Tämän on laskenut Diana Valencian ryhmä. Tällöin painovoima planeetan pinnalla olisi 1,25 kertaa voimakkaampi kuin Maan pinnalla.
Massa
Gliese 581 c:n olemassaolo ja sen massa on laskettu spektroskooppisilla mittauksilla, mikä on tyypillistä eksoplaneetoille. Planeetan massa laskettiin planeetan painopisteestä sen kiintotähden ja muiden aurinkokunnan planeettojen suhteen. Kun kaikki kuusi planeettaa sopivat tähän ratkaisuun, massaksi laskettiin 5,6 Maan massaa. Tämä luku ei ole varma, mutta planeetan massa ei voi olla paljon tätä suurempi, tai aurinkokunta olisi dynaamisesti epävakaa. Simulaatioiden mukaan aurinkokunnasta tulisi epävakaa, jos planeettojen koko ylittäisi arvion noin 1,6–2 -kertaisesti, mikä tarkoittaa että planeetan massa voisi olla korkeintaan 10,4 Maan massaa.
Kiertorata
Gliese 581 c:n yksi kierros Gliese 581:n ympäri kestää 13 vuorokautta. Planeetan keskietäisyys tähdestä on noin 11 miljoonaa kilometriä, noin 7 % Maan keskietäisyydestä Aurinkoon nähden. Koska Gliese 581 on Aurinkoa pienempi ja kylmempi, Gliese 581 c osuu tähden elinkelpoiselle vyöhykkeelle. Planeetta voisi siis olla sopiva nestemäiselle vedelle ja ihmisten tuntemalle elämälle.
Maankaltaisuus
Stéphane Udryn johtama tutkijaryhmä laskee eksoplaneetaan pinnan keskilämpötilan olevan −3 – +40 °C riippuen planeetan albedosta. Jos planeetan albedo on sama kuin Venuksen, keskilämpötilaksi saadaan −3 °C. Jos planeetan albedo on sama kuin Maan, lämpötilaksi saadaan 40 °C. Gliese 581 c on luultavasti tähän mennessä löydetyistä eksoplaneetoista eniten Maan kaltainen. On arvioitu, että planeetalla saattaa siten olla vettä, vaikkapa järvinä tai merinä. Planeetta saattaa olla myös kuiva kiviplaneetta tai kaasumainen. Planeetta saattaa olla vuorovesilukkiutunut, mikä alentaisi sen elinkelpoisuutta.
Lämpötila
Gliese 581:n luminositeettiluokka on 0,013 kertaa Auringon luminositeetti. Tämän avulla voidaan laskea Gliese 581 c:n musta kappale -lämpötila, joka voi tosin olla erilainen kuin pintalämpötila. Udryn ryhmän mukaan Gliese 581 c:n musta kappale- lämpötila olisi -3 °C jos sen albedo on samanlainen kuin Venuksen ja 40 °C, jos sen albedo on samanlainen kuin Maan. Kuitenkin, musta kappale -lämpötila ja oikea pintalämpötila voivat olla todella erilaiset, sillä esimerkiksi Venuksen ml -lämpötila on 34,25 °C, mutta sen pintalämpötila on 463,85 °C johtuen pääosin hiilidioksidipitoisesta ilmakehästä.
Nestemäinen vesi
On mahdollista, että Gliese 581 c on elinkelpoisen vyöhykkeen ulkopuolella. Planeetalla olevasta vedestä ei ole mitään todisteita, ja jos sitä onkin, se ei välttämättä ole nestemäistä. Todisteita voitaisiin saada, jos Gliese 581 c ylikulkisi kiintotähtensä vierestä, mutta näin ei luultavasti tule käymään.
Luettelo Norjan maavoimien kalustosta
Tämä on luettelo Norjan maavoimien nykyisestä kalustosta.
Rengasketjut
Autoissa, traktoreissa ja mönkijöissä ketjujen tarkoitus on yleensä pidon parantaminen jäällä ja lumessa. Metsäkoneissa ja etenkin kaivosteollisuuden raskaissa koneissa myös kumirenkaan suojaus on tärkeää, sillä tarkoituksenmukainenkaan rengas ei kestä määrättömästi pisto- ja viiltovaurioita. Lisäksi ketjut voivat olla joissakin olosuhteissa halvemmat kulutusosana kuin varsinainen kumirengas. Pitoketjun tunnistaa yleensä nastakuviosta, kun taas suojaketju saattaa koostua pelkästään pyöröteräksisistä tai lytistetyistä lenkeistä.
Ketjujen käytössä on huomioitava, että rengaskoko ei ole liian suuri, jolloin ketju ei mahdu joustovaran ääriasennoissa rengaskoteloon, ja saattaisi aiheuttaa ajoneuvon rakenteille vaurioita. Samasta syystä ketjun kireys on oltava riittävä ja kiinnitys tehty huolella. Useimpien ketjujen käyttöohjeissa ilmoitetaan suurin sallittu nopeus, joka on yleensä huomattavasti alle henkilöautojen maantienopeuden. Henkilöautoissa ketjut ovatkin tarkoitettu poikkeuksellisen huonoja olosuhteita varten.
Tarpeettomasti käytettyinä ketjuista voi olla enemmän haittaa kuin hyötyä. Samoin kuin nastarenkaiden kohdalla, ketjullinen rengas kuluttaa ajopintaa pelkkää kumirengasta enemmän. Joissakin maissa, myös Suomessa, ketjujen käytöstä tieliikenteessä säädetään lailla, jolloin niiden käyttö on olosuhteista riippuen erikseen kiellettyä tai vaadittua.
Pilvenpiirtäjä
thumb|[[New Yorkissa sijaitseva Empire State Building oli maailman korkein rakennus vuosina 1931–1972.]] Pilvenpiirtäjä on korkea yhtenäisesti ihmisten oleskeluun soveltuva rakennus. Pilvenpiirtäjälle ei ole virallista tai vakiintunutta korkeuskriteeriä; kiinteistöinformaatioyhtiö Emporiksen määritelmän mukaan pilvenpiirtäjä on vähintään 100 metriä korkea kerrostalo. Rakennusten luokittelussa käytetään joskus myös 500 jalan (152,4 metriä) tai 150 metrin rajaa.
Valkosipuliperunat
pienoiskuva|Valkosipuliperunoita. Valkosipuliperunat on ruokalaji, jossa on valkosipulilla maustettuja perunoita. Valkosipuli lisätään annoksen valmistusvaiheessa siivutettuihin, raakoihin perunoihin joko perunaviipaleiden väliin, uunivuoan voitelurasvaan tai paistinrasvaseokseen. Tyypillisesti suositaan jauhoisia perunalajikkeita niiden soveltuessa paremmin rakenteeltaan uunissa valmistettaviksi.
Pilvenpiirtäjä
Historiaa
Ensimmäiset rakennukset, joista on alettu käyttää nimitystä ”pilvenpiirtäjä”, rakennettiin Chicagoon 1870- ja 1880-luvuilla, kun keskeisistä liikepaikoista alkoi olla pulaa nopeasti kasvaneessa suurkaupungissa. Parhaat paikat haluttiin hyödyntää mahdollisimman tehokkaasti, ja ainut mahdollisuus oli kasvattaa rakennusten kerrosmäärää. Vuosisadan loppupuolella tapahtunut hissien kehitys ja uusi teräsrunkorakenne loivat tekniset edellytykset entistä korkeampien talojen rakentamiselle. Ensimmäinen turvallinen henkilöhissi asennettiin tavarataloon New Yorkissa vuonna 1857. Tämän jälkeen oli mielekästä rakentaa rakennuksia, jotka olivat yli viisi kerrosta korkeita. Arkkitehdit siirtyivät myös käyttämään rakennuksissa raudasta tehtyä tukirunkoa, jonka ansiosta alakerroksissa ei enää tarvinnut olla seininä massiivisia tiilimuureja yläkerroksia kannattelemassa. Näin saatiin myös alimpiin kerroksiin enemmän pinta-alaa myymälöitä varten. Lopullinen läpimurto rakennustekniikassa oli teräksen käyttöönotto tukirakenteissa. Teräs oli rautaa lujempaa ja kevyempää, joten voitiin rakentaa entistä korkeampia rakennuksia.
Valkosipuliperunat
Valkosipuliperunoiden valmistukseen liittyy myös kerma, sillä se pehmentää uunissa kypsyvää perunaa lisäten siihen oman arominsa. Valkosipuliperunoita myydään eineksenä useimmissa ruokakaupoissa.
Pilvenpiirtäjä
Historiaa
Sähkövalon ja koneellisen ilmastoinnin myötä voitiin suuriin rakennuksiin sijoittaa tiloja muuallekin kuin ulkoseinälle, ja Chicagon ja New Yorkin keskustoihin rakennettiinkin 1900-luvun alussa suuri määrä korkeita rakennuksia. Uudet pilvenpiirtäjät olivat aina vain korkeampia, ja 1930-luvulla rakennettiin jo 300-metrisiä torneja.
Pilvenpiirtäjiä alettiin vähitellen rakentaa myös muihin Yhdysvaltain suuriin kaupunkeihin sekä 1930-luvulla myös Latinalaiseen Amerikkaan, Japaniin ja Hongkongiin. Myös Moskovaan rakennettiin ”Stalinin hampaina” tunnetut seitsemän pilvenpiirtäjää.
Muuallekin Eurooppaan alkoi nousta pilvenpiirtäjiä, ensimmäisenä Madridiin 1950-luvulla, ja esimerkiksi Frankfurt am Main on nykyisin tunnettu lukuisista pilvenpiirtäjistään. Euroopassa pilvenpiirtäjiä on kuitenkin rakennettu vähemmän kuin Pohjois-Amerikassa. Pääsyynä on, että Euroopassa suurkaupunkien keskustat kasvoivat 1800-luvulla, ennen kuin pilvenpiirtäjien rakennustekniikka kehittyi. Euroopan suurkaupungeissa on edelleen melko vähän pilvenpiirtäjiä. Esimerkiksi Pariisissa on 1990-luvun alusta asti ollut kiellettyä rakentaa yli 37 metriä korkeita rakennuksia; La Défensen alue pilvenpiirtäjineen sijaitsee kolmen kunnan alueella hallinnollisesti Pariisin ulkopuolella. Kaupungin ainoaa pilvenpiirtäjää, 209 metriä korkeaa ja 58-kerroksista Tour Montparnassea (1972) on pidetty rumana. Siitä huolimatta rakennuksesta on tullut tärkeä turistikohde. Vuonna 2008 hallinto on antamassa luvan kuudelle maksimissaan 200 metriä korkealle pilvenpiirtäjähankkeelle eri puolille kaupunkia. Myöhemmin kaupunginvaltuusto antoi luvan kuudelle rakennukselle.
Pitkään maailman korkein pilvenpiirtäjä oli 1931 New Yorkiin valmistunut 102-kerroksinen ja 381 metriä korkea Empire State Building. Yhdysvaltoihin rakennettiin 1970-luvulla ensimmäiset yli 400 metriä korkeat pilvenpiirtäjät. Maailman korkein rakennus oli parin vuosikymmenen ajan Chicagon 442 metriä korkea Willis Tower (aikaisemmin Sears Tower), kunnes 1998 valmistunut Kuala Lumpurin Petronas Towers ohitti sen korkeudessa. Sen jälkeen on alkanut erittäin korkeiden pilvenpiirtäjien rakennusbuumi.
2000-luvulla Lähi-itään on suunniteltu useita poikkeuksellisen korkeita rakennuksia, kuten Burj Khalifa, joka oli valmistuttuaan 828-metrinen. Japaniin on hahmoteltu jopa neljän kilometrin korkuista rakennusta nimeltä X-Seed 4000.
Pilvenpiirtäjät Suomessa
Helsingissä käytiin kiistaa pilvenpiirtäjien rakentamisesta 1920-luvulla. Kyse oli kuitenkin melko matalista rakennuksista, sillä suunniteltu Suomi-Filmin Kino-Palatsi-rakennus Pohjois-Esplanadin ja Keskuskadun kulmaan olisi ollut 17–18-kerroksinen, mutta se sai luvan vain 12-kerroksisena eikä toteutunut. Toteutunut Hotelli Tornin torniosa on vain 14-kerroksinen, ja se rakennettiin ennen rakennusluvan saantia, sillä asian käsittely oli vielä kesken Korkeimmassa oikeudessa.
Helsingin asemakaava-arkkitehtina oli tuolloin Bertel Jung, joka oli piirtänyt Hotelli Tornin rakennuksen. Hän vastusti Suomi-Filmin Kino-Palatsi-hanketta, jonka takana olleet tulkitsivat, että kyse oli ruotsinkielisten arkkitehtien ja liikemiesten hyökkäyksestä suomenkielistä yritystoimintaa vastaan aikana, jolloin kielikiistat olivat kuumimmillaan. 1930-luvun lama pani pisteen pilvenpiirtäjähankkeille, ja jo 1929 hyväksytty rakennusjärjestys otti rakennuskorkeuteen tiukemman kannan.
2000-luvulla Suomeen on alettu rakentaa yli 20-kerroksisia rakennuksia kuten Helsingin Cirrus ja Tampereen Hotelli Torni. Helsingin Kalasatamaan ja Keski-Pasilaan, Espoon Keilaniemeen ja Tampereelle on kaavoitettu korkeiden rakennusten ryhmiä. Korkeimpiin on suunniteltu noin 40 kerrosta. Suomen ensimmäinen pilvenpiirtäjä on syksyllä 2019 valmistunut 134 metriä korkea Majakka Helsingin Kalasatamassa.
Nykyaikainen pilvenpiirtäjä
Rakenteellisena haasteena pilvenpiirtäjissä on rakenteiden kantavuuden lisäksi rungon riittävä jäykistys tuulikuormia vastaan. Nykyaikaisissa pilvenpiirtäjissä on tavallisesti teräksestä ja lujitetusta betonista valmistettu jäykistävä keskirunko. Keskirungon yhteydessä sijaitsevat hissikuilut, porraskäytävät ja pystysuorat ilmastointikanavat. Tämäntyyppinen rakenne kestää hyvin tuulikuormia ja ehkäisee rungon värähtelyjä. Pohjois-Amerikassa on käytetty pääasiassa teräsrunkorakenteita, muualla on rakennettu myös betonirunkoisia pilvenpiirtäjiä.
Suomeen 2010-luvulla suunnitellut korkeat tornit on kaikki suunniteltu betonirunkoisiksi. Julkisivumateriaaleina käytetään tyypillisesti alumiinia ja lasia, sekä komposiittirakenteita kevytrakenteisissa julkisivuissa, tai betonirakenteita.
Paloturvallisuus
Korkeat rakennukset tehdään paloturvallisemmiksi kuin matalat. Pilvenpiirtäjissä käytetään poikkeuksetta automaattista palonsammutusjärjestelmää. Porras- ja hissikuilut palo- ja savueristetään ja niiden edessä on savueristetty aula, kun matalissa kerrostaloissa huoneistot ja hissit avautuvat yleensä suoraan porrashuoneeseen. Kun aikaisemmin hissien käyttö poistumiseen paloevakuoinnissa kiellettiin, uusi hissitekniikka mahdollistaa nyt niiden käytön evakuointiin, ja tavasta on tulossa normi. Hissien sähkönsaanti turvataan palosuojatuilla kaapeleilla ja sähkökatkon varalta talon omalla virtalähteellä. Tulipalon yhteydessä evakuoidaan yleensä vain lähimmät kerrokset, ellei sprinklerijärjestelmä ole sammuttanut tai rajoittanut paloa niin ettei evakuointia tarvita. Hissien käyttö merkitsee sitä, että liikuntarajoitteisten on helpompi poistua modernista pilvenpiirtäjästä kuin vanhasta kerrostalosta, jonka hissien käyttö palotilanteessa on kielletty ja porrashuone täyttyy savulla.
Pelastusalan asiantuntijoiden mukaan automaattisilla sammutusjärjestelmillä varustetut tornitalot eivät ole vähemmän paloturvallisia kuin matalat rakennukset.
Gadabuursi
Gadabuursi on pohjoissomalialainen klaani, joka on Dir-klaanin ala-klaani. Gadabuursit ovat Sheikh Samaroonin jälkeläisiä.